
VENDIM
Nr. 580, datë 22.7.2026

[bookmark: _GoBack]PËR KALIMIN NË PËRGJEGJËSI ADMINISTRIMI NGA “ALBCONTROL” SHA, TIRANË, TEK MINISTRIA E EKONOMISË DHE INOVACIONIT, TË PASURISË ME NR. 6/57-N9, ZONA KADASTRALE 8350, DHE PËR NJË NDRYSHIM NË VENDIMIN NR. 274, DATË 16.5.2018, TË KËSHILLIT TË MINISTRAVE, “PËR KALIMIN NË PRONËSI NGA SHOQËRIA AEROPORTI ‘NËNË TEREZA’ SHA, TIRANË, TEK SHOQËRIA ‘ALBCONTROL’ SHA, TIRANË, TË DY PASURIVE”

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Ekonomisë dhe Inovacionit, Këshilli i Ministrave

VENDOSI:

1. Kalimin në përgjegjësi administrimi nga “Albcontrol” sh.a., Tiranë, tek Ministria e Ekonomisë dhe Inovacionit, të pasurisë me nr. 6/57-N9, zona kadastrale 8350, me sipërfaqe 317.10 m² (treqind e shtatëmbëdhjetë pikë dhjetë) m2, sipas të dhënave të kartelës së pasurisë, që i bashkëlidhet këtij vendimi.
2. Në pikën 1, të vendimit nr. 274, datë 16.5.2018, të Këshillit të Ministrave, “Për kalimin në pronësi nga shoqëria Aeroporti ‘Nënë Tereza’ sh.a. tek shoqëria ‘Albcontrol’ sh.a., Tiranë, të dy pasurive”, të hiqet pasuria me nr. 6/57-N9, zona kadastrale 8350, vol. 18, f. 161, me sipërfaqe 317.10. (treqind e shtatëmbëdhjetë pikë dhjetë) m2.
3. Ngarkohen Ministria e Ekonomisë dhe Inovacionit, shoqëria “Albcontrol” sh.a. dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

